ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী এবং ইন্দোনেশিয়ার রাষ্ট্রপতির মধ্যে টেলিফোনে বাক্যালাপ
নতুন দিল্লি, ২৮ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে ইন্দোনেশিয়ার রাষ্ট্রপতি শ্রী জোকো ওয়িদোদোর সঙ্গে কথা বলেন।
এই অঞ্চল এবং বিশ্বজুড়ে কোভিড-১৯ সংক্রমণের দরুন অতিমারীর বিষয়ে দুই নেতা মত বিনিময় করেন।
ভারত সরকারের পক্ষ থেকে, এই সঙ্কটকালে ইন্দোনেশিয়ায় ওষুধ ও অন্যান্য চিকিৎসা সামগ্রী যে তৎপরতায় পাঠানো হয়, সেই উদ্যোগের প্রশংসা করেন ইন্দোনেশিয়ার রাষ্ট্রপতি। প্রধানমন্ত্রী শ্রী নরেন্দ্র মোদী তাঁকে নিশ্চিন্ত করে বলেন, ভারতের পক্ষ থেকে সে দেশে চিকিৎসা সামগ্রী সরবরাহ অক্ষুণ্ণ রাখার সর্বোচ্চ প্রয়াস অব্যাহত থাকবে। পাশাপাশি দু দেশের মধ্যে বানিজ্যিক সামগ্রী সরবরাহ স্বাভাবিক রাখার প্রয়াস চালানো হবে।
দুই নেতার মধ্যে একে অপরের দেশে আটকে পড়া নাগরিকদের বিষয়ে আলোচনা হয়। উভয় নেতাই এ বিষয়ে সহমত হন যে উভয় দেশের সরকারী দল আটকে পড়া নাগরিকদের সঙ্গে যোগাযোগ রাখবে এবং তাদের যাবতীয় প্রয়োজনের দিকে নজর রাখবে।
প্রধানমন্ত্রী বলেন, ইন্দোনেশিয়া সামুদ্রিক অঞ্চলে ভারতের গুরুত্বপূর্ণ অংশীদার। দু দেশের মধ্যে দ্বিপাক্ষিক সম্পর্কের শক্তি এই অতিমারীর বিরুদ্ধে লড়াইয়ে বিশেষ সাহায্য করবে।
ইন্দোনেশিয়ার রাষ্ট্রপতি শ্রী ওয়িদদো এবং ইন্দোনেশিয়ার জনগণ কে পবিত্র রামাদান মাসের শুভেচ্ছা জানান প্রধানমন্ত্রী শ্রী নরেন্দ্র মোদী।
(CG/PPM
অর্থমন্ত্রক
১০ মার্চ পর্যন্ত প্রাপ্ত তথ্যানুযায়ী ২০২২-২৩ অর্থবর্ষে প্রত্যক্ষ কর সংগ্রহ
নয়াদিল্লি, ১১ মার্চ, ২০২৩
১০ মার্চ পর্যন্ত প্রাপ্ত তথ্যানুযায়ী ২০২২-২৩ অর্থবর্ষে প্রত্যক্ষ কর সংগ্রহ পূর্ববর্তী বছরের তুলনায় বৃদ্ধি পেয়েছে। এই সময়কালে প্রত্যক্ষ কর সংগ্রহ হয়েছে ১৬ লক্ষ ৬৮ হাজার কোটি টাকা। গত বছরের এই সময়কালের তুলনায় যা ২২.৫৮ শতাংশ বেশি। ২০২২-২৩ অর্থবর্ষে পরিবর্তিত পূর্বাভাষের নিরিখে যা ছিল ৮৩.১৯ শতাংশ। বাজেটে যে পরিমাণ প্রত্যক্ষ কর সংগ্রহ হবে বলে আশা করা হয়েছিল, এই হার তার ৯৬.৬৭ শতাংশ।
কর্পোরেট ক্ষেত্রে আয়কর বৃদ্ধি পেয়েছে ১৮.০৮ শতাংশ। ব্যক্তিগত পর্যায়ে আয়কর বৃদ্ধি পেয়েছে ২৭.৫৭ শতাংশ। করদাতাদের রিফান্ড দেওয়ার পর কর্পোরেট ক্ষেত্রে আয়কর বৃদ্ধির পরিমাণ দাঁড়িয়েছে ১৩.৬২ শতাংশ। ব্যক্তিগত পর্যায়ে আয়কর বৃদ্ধির পরিমাণ এক্ষেত্রে হয়েছে ২০.৭৩ শতাংশ। এই সময়কালে রিফান্ড বাবদ ২ লক্ষ ৯৫ হাজার কোটি টাকা দেওয়া হয়েছে, যা পূর্ববর্তী অর্থবর্ষে সংশ্লিষ্ট সময়কালের তুলনায় ৫৯.৪৪ শতাংশ বেশি।
PG/CB/SB
(Visitor Counter : 81
প্রধানমন্ত্রীরদপ্তর
প্রধানমন্ত্রী টিকাকরণ অভিযানের সঙ্গে যুক্ত সকলের প্রশংসা করলেন
নতুন দিল্লি, ৯ অক্টোবর, ২০২১
প্রধানমন্ত্রী শ্রী নরেন্দ্র মোদী বিশ্বের বৃহত্তম টিকাকরণ অভিযানের সঙ্গে যুক্ত প্রত্যেকের প্রশংসা করেছেন ।
স্বাস্থ্য এবং পরিবার কল্যাণ মন্ত্রী ডাঃ মনসুখ মাণ্ডবিয়ার একটি ট্যুইট উদ্ধৃত করে প্রধানমন্ত্রী ট্যুইট করেছেন :
‘প্রত্যেক নাগরিকের যাতে টিকাকরণ হয়, তা নিশ্চিত করতে অভিযানের সঙ্গে যুক্ত সকলের বিপুল প্রয়াসের এটি একটি উদাহরণ মাত্র ।
যারা ভারতের টিকাকরণ অভিযানকে সাফল্যে পরিণত করছেন, তাদের প্রত্যেককে অভিনন্দন’ ।
CG/AP/NR
(
অর্থমন্ত্রক
বৃহত্তম কর সংস্কার পদক্ষেপ হিসাবে জিএসটি চালু হওয়ায় কর ভিত্তির পরিধি, কর সংগ্রহ এবং সহজে ব্যবসার সুবিধা বৃদ্ধি পেয়েছে
নয়াদিল্লি, ১ ফেব্রুয়ারি, ২০১৯
অভিন্ন পণ্য ও পরিষেবা কর  সংস্কারের ফলে কর ভিত্তির পরিধি, উচ্চ হারে কর সংগ্রহ এবং সহজে ব্যবসার সুবিধা বহুলাংশে বৃদ্ধি পেয়েছে। সংসদে ২০১৯-২০ অর্থবর্ষের অন্তর্বর্তী বাজেট পেশ করে কেন্দ্রীয় অর্থমন্ত্রী শ্রী পীযূষ গোয়েল বলেন, পূর্ববর্তী সরকারের আমলে প্রায় ১ বছর ধরে এই সংস্কারের প্রস্তাব ঝুলে ছিল। বর্তমান সরকার জিএসটি সংস্কারের প্রস্তাব রূপায়ণ করেছে এবং এটিকে স্বাধীনতা-পরবর্তী সময়ের বৃহত্তম কর সংস্কারের উদ্যোগ হিসেবে দেখা হচ্ছে। জিএসটি চালু হওয়ার ফলে ভারতে এক অভিন্ন বাজার চালু হয়েছে। অত্যাধুনিক প্রযুক্তির সহায়তায় এই ব্যবস্থা চালু হওয়ায় সরকারের সঙ্গে করদাতাদের দৈনন্দিন মুখোমুখী যোগাযোগের প্রয়োজন হয়ে পড়েছে। কারণ, সমগ্র বিষয়টি অনলাইনের মাধ্যমে পরিচালিত হচ্ছে। আন্তঃরাজ্য পণ্য চলাচল দ্রুততর হয়েছে। প্রবেশ কর, চেক পোস্ট এবং ট্রাকের দীর্ঘ লাইন এখন অতীতের বিষয়বস্তু হিসেবে দেখা হচ্ছে। অর্থমন্ত্রী শ্রী গোয়েল বলেন যে জিএসটি চালু হওয়ার আগেকার সময়ে বিভিন্ন পণ্যদ্রব্যের ওপর কর আরোপের ব্যবস্থাকে যুক্তিযুক্ত করে তোলা হয়েছে এবং এর ফলে গ্রাহকদের বোঝা কমেছে, বিশেষ করে দরিদ্র এবং মধ্যবিত্ত শ্রেণী জিএসটি চালু হওয়ার ফলে উপকৃত হয়েছেন। জিএসটি চালু হওয়ার পর থেকে পর্যায়ক্রমে বিভিন্ন পণ্যদ্রব্যের ওপর করের হার হ্রাস করা হয়েছে। এর ফলে, গ্রাহকরা বার্ষিক প্রায় ৮০ হাজার কোটি টাকার সমতুল ছাড়ের সুবিধা পেয়েছেন। সাধারণ দরিদ্র মানুষের নিত্যদিনের ব্যবহার্য অধিকাংশ জিনিসপত্রের ওপর সর্বোচ্চ ৫ শতাংশ পর্যন্ত কর ধার্য করা হয়েছে। শ্রী গোয়েল বলেন, সরকার বাড়ি বা ফ্ল্যাটের ক্রেতাদের ওপর জিএসটি-র বোঝা কমানোর উদ্যোগ নিতে চায়। এই লক্ষ্যেই জিএসটি পর্ষদের কাছে বিষয়টি নিয়ে বিচার-বিবেচনা করার জন্য একটি মন্ত্রীগোষ্ঠী গঠনের প্রস্তাব দেওয়া হয়েছে। জিএসটি ব্যবস্থা চালু হওয়ায় ক্ষুদ্র ব্যবসায়ী, উৎপাদক এবং পরিষেবা প্রদানকারীরা নানাভাবে উপকৃত হয়েছেন। ক্ষুদ্র ব্যবসাকে করের নাগপাশ থেকে মুক্তি দেওয়ার উদ্যোগ নেওয়া হয়েছে। ক্ষুদ্র ব্যবসায়ী এবং পরিষেবা প্রদানকারীদের ক্ষেত্রে কর প্রদানের ব্যবস্থা সরলীকরণ করা হয়েছে এবং জিএসটি-র হার কমানো হয়েছে। সারা দেশের ৩৫ লক্ষেরও বেশি ক্ষুদ্র ব্যবসায়ী, উৎপাদক এবং পরিষেবা প্রদানকারী এইসব সুবিধা পেয়েছেন। জিএসটি-র হার বহুলাংশে কমানো সত্ত্বেও এক্ষেত্রে রাজস্ব আয় ঊর্ধ্বমুখী হয়েছে বলে অর্থমন্ত্রী তাঁর বাজেট ভাষণে জানিয়েছেন। জিএসটি চালু হওয়ার প্রথম বছরে এ বাবদ গড় মাসিক আয় ছিল ৮৯৭০০ কোটি টাকা, যা চলতি বছরে প্রতি মাসে ৯৭১০০ কোটি টাকা হয়েছে। রাজ্যগুলির রাজস্বের পরিমাণও উল্লেখযোগ্যভাবে বৃদ্ধি পেয়েছে বলে তিনি জানান। প্রথম পাঁচ বছরের জন্য রাজ্যগুলির ক্ষেত্রে বার্ষিক রাজস্ব আয় বৃদ্ধির পরিমাণ ১৪ শতাংশ হয়েছে বলে মন্ত্রী জানিয়েছেন।
CG/PB/DM
(Visitor Counter : 101
অর্থমন্ত্রক
২০২১-২২ অর্থবর্ষের অবশিষ্ট সময়কালে রাজ্যগুলিকে মূলধন বিনিয়োগের জন্য আর্থিক সহায়তা বাবদ ১৫ হাজার কোটি টাকা দেওয়া হবে
নয়াদিল্লী, ০১ ফেব্রুয়ারি, ২০২২
২০২১-২২ অর্থবর্ষে রাজ্যগুলিকে মূলধন বিনিয়োগের জন্য আর্থিক সহায়তা বাবদ ১০ হাজার কোটি টাকা দেওয়ার পরিকল্পনা করা হয়েছিল। কিন্তু ২০২১-২২ অর্থবর্ষে অবশিষ্ট সময়কালে এই পরিমাণ বৃদ্ধি করে ১৫ হাজার কোটি টাকা বরাদ্দ করা হয়েছে। কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০২২-২৩ অর্থবর্ষের সাধারণ বাজেট পেশ করার সময় এই তথ্য জানান।
মন্ত্রী ২০২২-২৩ অর্থবর্ষে অর্থনীতিতে সার্বিক বিনিয়োগের জন্য ১ লক্ষ কোটি টাকা বরাদ্দের প্রস্তাব করেছেন। রাজ্যগুলি সাধারণভাবে যে ঋণ নিতে পারে এই অর্থ তার অতিরিক্ত। রাজ্যগুলিকে ৫০ বছরে সুদমুক্ত এই ঋণ দেওয়া হবে। বরাদ্দ অর্থ পিএম গতিশক্তি প্রকল্পে ব্যয় করা হবে। এছাড়াও রাজ্যগুলি পিএম গ্রাম সড়ক যোজনা, অর্থনীতির ডিজিটাইজেশন, নগরোন্নয়ন পরিকল্পনা এবং পরিবর্তনযোগ্য উন্নয়ন সংক্রান্ত অধিকারের ক্ষেত্রে তা ব্যয় করতে পারবে। অর্থমন্ত্রী জানান, পঞ্চদশ অর্থ কমিশনের সুপারিশক্রমে রাজ্যগুলি তাদের মোট অভ্যন্তরীণ উৎপাদনের ৪ শতাংশ অর্থ আর্থিক ঘাটতি মেটাতে ঋণ নিতে পারে। এরমধ্যে ০.৫ শতাংশ অর্থ বিদ্যুৎ ক্ষেত্রে সংস্কারের জন্য ঋণ বাবদ পাওয়া যাবে। এ সংক্রান্ত শর্তাবলী ২০২১-২২ সালে প্রকাশ করা হয়েছে। মন্ত্রী জানান, রাজ্যগুলি যাতে তাদের মূলধন উৎপাদনশীল সম্পদে এবং কর্মসংস্থান সৃষ্টিতে ব্যয় করতে পারে তারজন্য তাদের সাহায্য করতে কেন্দ্র অঙ্গীকারবদ্ধ।
(CG/CB/NS
বিজ্ঞানওপ্রযুক্তিমন্ত্রক
জ্ঞান উদ্ভাবনের সুযোগ তৈরীর ওপর বিশেষ জোর দিয়েছেন অধ্যাপক কে বিজয় রাঘবন
নয়াদিল্লি, ০২ মার্চ ২০২১
ভারত সরকারের মুখ্য বিজ্ঞান উপদেষ্টা অধ্যাপক কে বিজয় রাঘবন জ্ঞান জ্ঞান উদ্ভাবনের সুযোগ তৈরীর ওপর বিশেষ জোর দিয়েছেন। জ্ঞান ও সমাজের মধ্যে ব্যবধান হ্রাস করার পাশাপাশি, বৃহৎ তথ্য বিশ্লেষণে কৃত্রিম বুদ্ধিমত্তার ব্যবহার বৃদ্ধি করে ভারতকে বিজ্ঞান ক্ষেত্রে বিশ্বের অগ্রণী ভূমিকায় তুলে ধরা প্রয়োজন বলে জানান তিনি। ওয়াদিয়া ইন্সটিটিউট অফ হিমালয়ান জিওলজির জাতীয় বিজ্ঞান দিবস উদযাপন অনুষ্ঠানে একথা জানান শ্রী রাঘবন।
অধ্যাপক রাঘবন বলেন, বিজ্ঞান ও প্রযুক্তি মানুষের বিভিন্ন ক্ষেত্রের সঙ্গে গভীরভাবে সম্পর্কিত। বর্তমান পরিস্থিতি প্রয়োজনের তাগিদে এই বিজ্ঞান ও প্রযুক্তি সম্পর্কে আরও বেশি অনুধাবন প্রয়োজন। তবেই সমাজ ব্যবস্থা আরও বেশি মজবুত হয়ে উঠবে। প্রযুক্তি-চালিত বিশ্বে জিও সায়েন্স বা ভূ-তত্ত্বের ওপর জোর দিয়ে অধ্যাপক রাঘবন হিমালয়ের উত্থান কিভাবে বিশ্বব্যাপী মানবসভ্যতায় পরিবর্তন নিয়ে এসেছে, সেকথাও তুলে ধরেন।
হায়দরাবাদে সেন্টার ফর সেরামিক প্রসেসিং, এআরসিআই – এর অধিকর্তা ডঃ জি পদ্মনাভম যুব বিজ্ঞানীদের সমাজের প্রয়োজনে যেমন শক্তি, স্বাস্থ্য, পরিবেশ ইত্যাদি ক্ষেত্রের ওপর গবেষণার কাজ চালিয়ে যাওয়ার আহ্বান জানান। এদিনের আলোচনায় এনআইটি, আইআইটি, আইআইএসসি এবং বিভিন্ন বিশ্ববিদ্যালয় থেকে গবেষকরা অংশ নেন।
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯২ কোটি ২৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২০ কোটি ৬০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৬ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৯২ কোটি ২৭ লক্ষ ২৩ হাজার ৬২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০ কোটি ৬০ লক্ষ ৩৭ হাজার ৩৩৬টি টিকার ডোজ হাতে রয়েছে।
CG/CB/SB
(Visitor Counter : 92
প্রতিরক্ষামন্ত্রক
টেস্ট লেজার নিয়ন্ত্রিত এটিজিএম-এর সফল পরীক্ষা
নয়াদিল্লী, ২৩ সেপ্টেম্বর, ২০২০
আমেদনগরে আর্মার কর্প সেন্টার অ্যান্ড স্কুলের কেকে রেঞ্জ-এ এমবিটি অর্জুন ট্যাঙ্ক থেকে লেজার নিয়ন্ত্রিত ট্যাঙ্ক প্রতিরোধী ক্ষেপনাস্ত্র সফলভাবে পরীক্ষা করা হয়েছে। এই ক্ষেপনাস্ত্র তিন কিলোমিটার দূরের লক্ষ্যবস্তুর ওপর আঘাত হানতে পারে। আর্মামেন্ট রিসার্চ অ্যান্ড ডেভেলপমেন্ট এসটাব্লিশমেন্ট, হাই এনার্জি মেটিরিয়াল রিসার্চ ল্যাবরেটারি এবং ইন্সট্রুমেন্ট রিসার্চ অ্যান্ড ডেভেলপমেন্ট এসটাব্লিশমেন্ট যৌথভাবে এই ক্ষেপনাস্ত্র তৈরি করেছে। প্রতিরক্ষা মন্ত্রী শ্রী রাজনাথ সিং এর সফল পরীক্ষার জন্য ডিআরডিও-কে অভিনন্দন জানিয়েছেন। সংস্থার চেয়ারম্যানও সংশ্লিষ্ট কর্মীদের অভিনন্দিত করেছেন।
CG/CB/NS
(Visitor Counter : 203
প্রধানমন্ত্রীরদপ্তর
প্রধানমন্ত্রী আগামীকাল সোলাপুরে একাধিক উন্নয়নমূলক প্রকল্পের সূচনা করবেন
সড়ক যোগাযোগ ব্যবস্থার প্রসার, গরিব মানুষের জন্য আবাসন, জল সরবরাহ ও নিকাশী ব্যবস্থার সঙ্গে যুক্ত প্রকল্পের উদ্বোধন করবেন
নয়াদিল্লি, ০৮ জানুয়ারি, ২০১৯
প্রধানমন্ত্রী শ্রী নরেন্দ্র মোদী আগামীকাল বুধবার মহারাষ্ট্রের সোলাপুর সফর করবেন। সেখানে তিনি একাধিক উন্নয়নমূলক প্রকল্পের সূচনা ও শিলান্যাস করবেন।
রাজ্যে সড়ক পরিবহণ ও যোগাযোগ ব্যবস্থার প্রসারে প্রধানমন্ত্রী ২১১ নম্বর জাতীয় মহাসড়কের  চারলেন বিশিষ্ট সোলাপুর – তুলজাপুর – ওসমানাবাদ শাখা জাতির উদ্দেশে উৎসর্গ করবেন। জাতীয় মহাসড়কের চারলেন বিশিষ্ট এই অংশটি মহারাষ্ট্রের গুরুত্বপূর্ণ মারাঠওয়াড়ার সঙ্গে সোলাপুরের যোগাযোগ ব্যবস্থায় উন্নতি ঘটাবে।
প্রধানমন্ত্রী আবাস যোজনার আওতায় শ্রী মোদী ৩০ হাজার গৃহ নির্মাণ প্রকল্পের শিলান্যাস করবেন। প্রকল্পের নির্মাণ কাজ শেষ হলে রিক্শা চালক, বস্ত্র শিল্পের সঙ্গে যুক্ত কর্মী, বিড়ি শ্রমিক, রাস্তা থেকে পরিত্যক্ত সামগ্রী সংগ্রহকারী ও দরিদ্র মানুষ প্রাথমিকভাবে উপকৃত হবেন। এই গৃহ নির্মাণ প্রকল্পে মোট খরচ ধরা হয়েছে ১ হাজার ৮১১ কোটি ৩৩ লক্ষ টাকা। প্রকল্প খাতে মোট ব্যয়ের ৭৩০ কোটি টাকা কেন্দ্র ও রাজ্য সরকার যৌথভাবে বহন করবে।
স্বচ্ছ ভারত অভিযানের লক্ষ্যকে সামনে রেখে প্রধানমন্ত্রী সোলাপুরে ভূগর্ভস্থ নিকাশী নালা ব্যবস্থা এবং তিনটি বর্জ্য পরিচালনা কেন্দ্র জাতির উদ্দেশে উৎসর্গ করবেন। এর ফলে, সোলাপুর শহরে নিকাশী ব্যবস্থার পাশাপাশি, পরিষ্কার-পরিচ্ছন্নতার পরিধি বাড়বে। নতুন এই নিকাশী নালা শহরে বর্তমানে নিকাশির যে ব্যবস্থা রয়েছে, তার পরিবর্তে গড়ে তোলা হয়েছে। অম্রুত মিশনের আওতায় মূল যে নিকাশী ব্যবস্থা গড়ে তোলা হচ্ছে, তার সঙ্গে ঐ নিকাশী নালাগুলিকে জুড়ে দেওয়া হবে।
সোলাপুর স্মার্ট শহরে এলাকা-ভিত্তিক উন্নয়ন কর্মসূচির অঙ্গ হিসাবে প্রধানমন্ত্রী জল সরবরাহ ও নিকাশী ব্যবস্থার বিকাশে এক যৌথ প্রকল্পের শিলান্যাস করবেন। এই প্রকল্পের ফলে উজানি বাঁধ থেকে সোলাপুর শহরে পানীয় জল সরবরাহ বৃদ্ধি পাবে এবং অম্রুত মিশনের আওতায় ভূ-গর্ভস্থ নিকাশী ব্যবস্থার মানোন্নয়ন ঘটবে। স্মার্ট সিটি মিশনের আওতায় প্রকল্প খাতে খরচ ধরা হয়েছে ২৪৪ কোটি টাকা। আশা করা হচ্ছে, এই প্রকল্পগুলির ফলে পরিষেবা প্রদান ক্ষেত্রে লক্ষ্যণীয় অগ্রগতি ঘটবে এবং সাধারণ মানুষের কল্যাণে প্রযুক্তিকে কাজে লাগিয়ে জনস্বাস্থ্য ব্যবস্থায় উন্নতি হবে।
সোলাপুর শহরে এক জনসভাতেও শ্রী মোদী ভাষণ দেবেন। এই শহরে এটি তাঁর দ্বিতীয় সফর। এর আগে ২০১৪-র ১৬ আগস্ট প্রধানমন্ত্রী ৯ নম্বর জাতীয় মহাসড়কের চারলেন বিশিষ্ট সোলাপুর – কর্ণাটক সীমান্ত শাখার উদ্বোধন করেছিলেন। সেই সঙ্গে, ৭৫৬ কিলোভোল্ট বিশিষ্ট সোলাপুর – রাইচুর বিদ্যুৎ সরবরাহ লাইন জাতির উদ্দেশে উৎসর্গ করেছিলেন।
CG/BD/SB
(Visitor Counter : 96
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১৮ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৬ কোটি ৫৪ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৫৪২
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৬ শতাংশ
দেশে গত ২৪ ঘন্টায় সুস্থ হয়েছেন ১ হাজার ৯৮৫ জন; এর ফলে, মোট সুস্থতার সংখ্যা বেড়ে ৪ কোটি ২৫ লক্ষ ১০ হাজার ৭৩৩
দেশে গত ২৪ ঘন্টায় নতুন করে আক্রান্তের সংখ্যা ২ হাজার ১৮৩
দৈনিক ভিত্তিতে আক্রান্তের হার ০.৮৩ শতাংশ
সাপ্তাহিক ভিত্তিতে আক্রান্তের হার ০.৩২ শতাংশ
এখনও পর্যন্ত মোট নমুনা পরীক্ষা হয়েছে ৮৩ কোটি ২১ লক্ষ; দেশে গত ২৪ ঘন্টায় নমুনা পরীক্ষার সংখ্যা ২ লক্ষ ৬১ হাজার ৪৪০
CG/BD/DM/
(
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলির সঙ্গে টিকাকরণ অভিযানের অগ্রগতি এবং ওমিক্রন সংক্রমণের তথ্য প্রকাশিত হওয়ার পর জনস্বাস্থ্য বিধি কতটা মেনে চলা হচ্ছে তা নিয়ে কেন্দ্রের পর্যালোচনা বৈঠক
নয়াদিল্লী, ৯ ডিসেম্বর, ২০২১
নমুনা পরীক্ষা, সংক্রমিতদের শনাক্তকরণ, তাদের চিকিৎসার ব্যবস্থা করা, টিকাকরণ এবং কোভিড সংক্রান্ত যথাযথ আচরণবিধি মেনে চলা౼ এই ৫টি কৌশল অবলম্বন করে কোভিড-১৯এর বিরুদ্ধে দেশজুড়ে লড়াই চলছে। অন্যদিকে নতুন ভ্যারিয়েন্ট ওমিক্রন উদ্বেগের কারণ হয়ে উঠেছে। কেন্দ্রীয় স্বাস্থ্যসচিব শ্রী রাজেশ ভূষণ ওমিক্রনের ফলে যেকোন পরিস্থিতির মোকাবিলা করা এবং টিকাকরণর অভিযানের বিষয়ে রাজ্য ও কেন্দ্রশাসিত অঞ্চলগুলির সঙ্গে একটি পর্যালোচনা বৈঠক করেছেন। বৈঠকে আইসিএমআর-এর মহানির্দেশক ডাঃ বলরাম ভার্গভ এবং জৈব প্রযুক্তি দপ্তরের সচিব ডাঃ রাজেশ গোখলে উপস্থিত ছিলেন।
রাজ্য ও কেন্দ্রশাসিত অঞ্চলগুলিকে নমুনা পরীক্ষার পরিমাণ বৃদ্ধি করতে পরামর্শ দেওয়া হয়েছে। প্রতিটি জেলায় যাতে আরটি-পিসিআর পদ্ধতির মাধ্যমে নমুনা পরীক্ষা করা যায় তার জন্য প্রয়োজনীয় ব্যবস্থা নিতে বলা হয়েছে। যেসব জেলায় সংক্রমণের হার বৃদ্ধি পাচ্ছে সেখানকার পরিস্থিতির দিকে বিশেষ করে নজর দিতে বলা হয়েছে এবং ওই জেলাগুলিতে সংক্রমিতদের নমুনা সংগ্রহ করে ইন্ডিয়ান সার্স-কোভ-২ জিনোমিক্স কনসোর্টিয়াম বা ইনসাকোগের গবেষণাগারে জিন বিন্যাসের জন্য পাঠাতে বলা হয়েছে। যেসব অঞ্চলে সংক্রমণ দ্রুতহারে বৃদ্ধি পাচ্ছে সেখানে স্বাস্থ্যকর্মীদের বিশেষ দল পাঠাতে বলা হয়েছে। সংক্রিতদের সংস্পর্শে যারা যারা আসবেন তাদের শনাক্ত করে, নিয়ম অনুযায়ী নমুনা পরীক্ষা করতে বলা হয়েছে। যেসব দেশে সংক্রমণের হার বেশি সেখান থেকে কেউ ভারতে আসলে তাদের বিষয়ে তথ্য এয়ার সুবিধা পোর্টাল থেকে সংগ্রহ করতে পরামর্শ দেওয়া হয়েছে। এই ধরণের আগত যাত্রীদের নমুনা পরীক্ষার পর নেগেটিভ রিপোর্ট আসলেও তাদের ওপর নজরদারি চালানোর সিদ্ধান্ত নেওয়া হয়েছে। আসন্ন শীত মরশুমের কথা বিবেচনা করে ইনফ্লুয়েঞ্জা এবং শ্বাসকষ্টের মতো সমস্যায় যাঁরা ভুগছেন তাঁদের ওপর নজরদারি বাড়াতে হবে।
যদি সংক্রমণের হার বৃদ্ধি পায় তাহলে সংক্রিতরা যাতে যথাযথ চিকিৎসা পান সেটি নিশ্চিত করতে হাসপাতালগুলিকে পরিকাঠামো বাড়াতে হবে। এছাড়াও ইসিআরপি-২ কর্মসূচির আওতায় কেন্দ্রের পাঠানো তহবিলের যথাযথ ব্যবহার নিশ্চিত করতে বলা হয়েছে। যেসব রাজ্যে তৃণমূল স্তরে এই তহবিলের অর্থ ব্যয় করা হয়নি সেখানে কেন্দ্রীয় তহবিল ব্যবহার করে প্রয়োজনীয় পরিকাঠামো দ্রুত গড়ে তুলবার নির্দেশও বৈঠকে দেওয়া হয়েছে। অনেক জায়গায় ভেন্টিলেটর, পিএসএ প্ল্যান্ট, অক্সিজেন কনসেনট্রেটর সহ বিভিন্ন সরঞ্জাম পাঠানো হলেও সেগুলি ব্যবহার করা হচ্ছেনা। এইসব চিকিৎসা সরঞ্জাম ব্যবহার করে রোগীদের প্রয়োজনীয় পরিষেবা দিতে হবে। কেন্দ্রীয় স্বাস্থ্যসচিব কোভিড চিকিৎসার জন্য নির্ধারিত ৮টি গুরুত্বপূর্ণ ওষুধের মজুত রাখার জন্য রাজ্যগুলিকে পরামর্শ দিয়েছে।
টিকাকরণ অভিযানের ওপর গুরুত্ব আরোপ করে বৈঠকে টিকা অভিযান দ্রুত করার পরামর্শ দেওয়া হয়েছে যাতে যোগ্য নাগরিকরা সকলে টিকা পান। কোথাও টিকা সম্পর্কে গুজব ছড়ানোর খবর এলে তা মোকাবিলা করার জন্য প্রয়োজনীয় ব্যবস্থা নিতে হবে। এছাড়াও যারা টিকা নিতে অনীহা দেখাচ্ছেন তাদের সংশয় দূর করার জন্য প্রয়োজনীয় প্রচার চালানোর উপর গুরুত্ব দেওয়া হয়েছে।
CG/CB/NS
(Visitor Counter : 127
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং পোল্যান্ডের রাষ্ট্রপতি মিঃ অ্যান্ড্রজেজ ডুডার মধ্যে টেলিফোনে কথা
নয়াদিল্লি, ০১ মার্চ, ২০২২
প্রধানমন্ত্রী শ্রী নরেন্দ্র মোদী আজ টেলিফোনে পোল্যান্ডের রাষ্ট্রপতি মিঃ অ্যান্ড্রজেজ ডুডার সঙ্গে কথা বলেছেন।
ইউক্রেনে আটকে থাকা ভারতীয় নাগরিকদের ফিরিয়ে আনার ক্ষেত্রে পোল্যান্ডের সহযোগিতা এবং ভিসা ছাড়াই ভারতীয় নাগরিকদের পোল্যান্ডে প্রবেশের সুযোগ করে দেওয়ায় প্রধানমন্ত্রী, রাষ্ট্রপতি ডুডাকে ধন্যবাদ জানিয়েছেন। কঠিন এই পরিস্থিতিতে পোলিশ জনসাধারণ যেভাবে ভারতীয় নাগরিকদের উষ্ণ অভ্যর্থনা জানিয়েছেন, তিনি তার প্রশংসা করেন।
শ্রী মোদী এ প্রসঙ্গে উভয় দেশের মধ্যে দীর্ঘদিনের বন্ধুত্বপূর্ণ সম্পর্কের কথা উল্লেখ করেন। গুজরাটে ২০০১ সালে ভূমিকম্পের পর পোল্যান্ডের সাহায্য এবং দ্বিতীয় বিশ্ব যুদ্ধের সময় বহু পোলিশ পরিবার ও অনাথ শিশুদের জামনগরের মহারাজ যেভাবে সাহায্য করেছিলেন, তিনি সেকথাও স্মরণ করেন।
মিঃ ডুডাকে প্রধানমন্ত্রী জানান, তাঁর বিশেষ দূত হিসাবে কেন্দ্রীয় সড়ক পরিবহণ, মহাসড়ক ও অসামরিক বিমান চলাচল প্রতিমন্ত্রী জেনারেল  ভি কে সিং -কে পোল্যান্ডে পাঠানো হয়েছে। ডঃ সিং আগামী কয়েকদিন ভারতীয় নাগরিকদের দেশে ফিরিয়ে আনার ব্যাপারে তদারকি করবেন।
সংঘর্ষ বদ্ধ করে কূটনৈতিক পথে আলাপ-আলোচনার মধ্য দিয়ে সমস্যার সমাধান করার জন্য ভারতের আবেদনের কথা প্রধানমন্ত্রী আবারও উল্লেখ করেন। তিনি প্রতিটি রাষ্ট্রের ভৌগোলিক অখন্ডতা ও সার্বভৌমত্বকে শ্রদ্ধা জানানোর উপর গুরুত্ব দেন।
CG/CB/SB
(
জাহাজচলাচলমন্ত্রক
মণিপুরে লোকতাক হ্রদে জলপথ পরিবহণ ব্যবস্থার উন্নয়নে ২৫ কোটি ৫৮ লক্ষ টাকা বরাদ্দ
নয়াদিল্লি, ২৮ নভেম্বর, ২০১৯
কেন্দ্রীয় জাহাজ চলাচল মন্ত্রক মণিপুরে লোকতাক হ্রদে জলপথ পরিবহণ ব্যবস্থার উন্নয়নে কেন্দ্রীয় স্তরের প্রকল্পের আওতায় ২৫ কোটি ৯৮ লক্ষ টাকা অনুমোদন করেছে। মণিপুরের মইরাং – এ অবস্থিত লোকতাক হ্রদ উত্তর-পূর্বের সবচেয়ে বড় বিশুদ্ধ জলের এক প্রাকৃতিক ভান্ডার।
এক সরকারি বিবৃতিতে কেন্দ্রীয় জাহাজ চলাচল প্রতিমন্ত্রী শ্রী মনসুখ মান্ডভিয়া বলেছেন, অসাধারণ প্রাকৃতিক নৈসর্গ-সমৃদ্ধ উত্তর-পূর্বের এক অনন্য রূপ রয়েছে। এ কারণেই এই অঞ্চলে পর্যটনের বিপুল সম্ভাবনাও রয়েছে। তিনি বলেন, লোকতাক হ্রদে জলপথ পরিবহণ ব্যবস্থার উন্নয়ন ঘটলে পর্যটন ক্ষেত্রও লাভবান হবে।
উল্লেখ করা যেতে পারে, লোকতাক উন্নয়ন কর্তৃপক্ষ এবং খুরাই – এর বিধায়ক শ্রী এল সুসিন্দ্র মেইতেই লোকতাক হ্রদে জলপথ পরিবহণ ব্যবস্থার উন্নয়ন নিয়ে গতকাল নতুন দিল্লিতে শ্রী মান্ডভিয়ার সঙ্গে বৈঠক করেন।
CG/BD/SB
(Visitor Counter : 84
অর্থমন্ত্রক
উত্তর-পূর্বের জন্য প্রধানমন্ত্রীর একটি নতুন উদ্যোগ 'পিএম ডিভাইন' ঘোষণা করা হয়েছে; বরাদ্দ করা হয়েছে ১৫০০ কোটি টাকা
নতুন দিল্লি, ১ ফেব্রুয়ারি, ২০২২
কেন্দ্রীয় অর্থমন্ত্রী শ্রীমতি নির্মলা সীতারমণ আজ সংসদে বাজেট পেশ করার সময় দেশের উত্তরপূর্বাঞ্চলের জন্য একটি নতুন প্রকল্প, প্রধানমন্ত্রীর উন্নয়ন উদ্যোগ 'পিএম ডিভাইন'-কর্মসূচির কথা ঘোষণা করেছেন।
অর্থমন্ত্রী বলেছেন যে 'প্রধানমন্ত্রী ডিভাইন' উত্তর-পূর্ব ভারতের মাধ্যমে বাস্তবায়িত করা হবে। নতুন এই প্রকল্পের জন্য প্রাথমিকভাবে দেড় হাজার কোটি টাকা বরাদ্দ করা হবে। এটি প্রধানমন্ত্রী গতিশক্তির চেতনায় এবং সামাজিক উন্নয়নের জন্য পরিকাঠামোগত সুযোগ-সুবিধার মাধ্যমে গৃহীত হবে। এই ধরনের প্রকল্প যুব ও মহিলাদের জন্য জীবিকা নির্বাহের ক্ষেত্রে সুযোগ সৃষ্টি হবে। যদিও এটি চলতি কেন্দ্র-রাজ্য প্রকল্পগুলির বিকল্প হবে না।
CG/ SB
(Visitor Counter : 178
প্রধানমন্ত্রীরদপ্তর
প্রধানমন্ত্রী সিআরপিএফ – এর ৮৪তম প্রতিষ্ঠা দিবসে বাহিনীর সদস্যদের শুভেচ্ছা জানিয়েছেন
নয়াদিল্লি, ২৬ মার্চ, ২০২৩
প্রধানমন্ত্রী শ্রী নরেন্দ্র মোদী ছত্তিশগড়ের জগদলপুরে সিআরপিএফ – এর শিবিরে বাহিনীর ৮৪তম প্রতিষ্ঠা দিবস উপলক্ষে আয়োজিত দৃষ্টি আকর্ষণী এবং উৎসাহে ভরপুর কুচকাওয়াজের প্রশংসা করেছেন।
এই প্রথম ছত্তিশগড়ের বস্তার অঞ্চলে সিআরপিএফ – এর প্রতিষ্ঠা দিবস উপলক্ষে কুচকাওয়াজের আয়োজন করা হয়।
সিআরপিএফ – এর এক ট্যুইট বার্তার প্রত্যুত্তরে প্রধানমন্ত্রী বলেছেন, “@crpfindia-র সুন্দর এক প্রয়াস। গুরুত্বপূর্ণ এই বাহিনীর সদস্যদের অভিনন্দন জানাই”।
(PG/CB/SB
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চল গুলিতে ২৩ কোটিরও বেশি টিকার ডোজ পাঠানো হয়েছে
রাজ্য এবং কেন্দ্রশাসিত অঞ্চল গুলির কাছে এখনও ১.৬৪ কোটি টিকার ডোজ রয়েছে
নতুন দিল্লি, ২ জুন, ২০২১
দেশজুড়ে যে করোনার টিকাকরন অভিযান চলছে তাতে কেন্দ্রীয় সরকার রাজ্য ও কেন্দ্রশাসিত অঞ্চল গুলিকে বিনামূল্যে টিকা সরবরাহ করে চলেছে। এর পাশাপাশি রাজ্য এবং কেন্দ্রশাসিত অঞ্চল গুলিকে সরাসরি টিকা সংগ্রহ করতে সহায়তা করছে।
করোনা টিকাকরনের তৃতীয় পর্যায় গত ১ মে, ২০২১ থেকে শুরু হয়েছে।
সরকারি ব্যবস্থাপনা অনুযায়ী, প্রতিমাসে কেন্দ্রীয় ড্রাগস ল্যাবরটরির মাধ্যমে টিকা প্রস্তুতকারী সংস্থার পাঠানো টিকার ৫০ শতাংশ কেন্দ্রীয় সরকার সংগ্রহ করবে। সেখান থেকে সরকার বিভিন্ন রাজ্য ও কেন্দ্রশাসিত অঞ্চলে বিনামূল্যে টিকার ডোজ পাঠায়।
এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চল গুলিকে মোট ২৩,৩৫,৮৬,৯৬০টি টিকার ডোজ পাঠিয়েছে।
আজ সকাল ৮ তা পর্যন্ত পাওয়া তথ্য অনুযায়ী, অপচয় সহ টিকার পরিমাণ দাঁড়িয়েছে ২১,৭১,৪৪,০২২ টি ডোজ।
এখনো পর্যন্ত রাজ্য ও কেন্দ্রশাসিত অঞ্চলগুলির কাছে ১.৬৪ কোটি করোনার টিকার ডোজ রয়েছে।
CG/SB
(
সারওরসায়নমন্ত্রক
করোনা ভাইরাস সংক্রমণের মোকাবিলায় দেশে ওষুধের অভাব নেই : শ্রী সদানন্দ গৌড়া
নয়াদিল্লি, ০৫ মার্চ, ২০২০
কেন্দ্রীয় সার ও রসায়ন মন্ত্রী শ্রী ভি সদানন্দ গৌড়া বলেছেন, করোনা ভাইরাস সংক্রমণের মোকাবিলায় দেশে ওষুধের অভাব নেই।
গুজরাটের গান্ধীনগরে আজ ইন্ডিয়া ফার্মা অ্যান্ড মেডিকেল ডিভাইস ২২ সম্মেলনের উদ্বোধন করে শ্রী গৌড়া আশ্বাস দিয়ে বলেন, কঠোর নজরদারি এবং নিয়ন্ত্রণ ব্যবস্থার মাধ্যমে সরকার দেশে এই সংক্রমণ নিয়ন্ত্রণে রাখতে সক্ষম হয়েছে। বিশ্ব জুড়ে এই সংক্রমণ এই ওষুধ শিল্পের সামনে বড় সমস্যা তৈরি করেছে। কিন্তু সেই সঙ্গে, এই ক্ষেত্রের জন্য একটি সুযোগ এনে দিয়েছে। তিনি বলেছেন, করোনা ভাইরাস মোকাবিলায় সরকার, হাসপাতালগুলি, চিকিৎসা শিক্ষা প্রতিষ্ঠান এবং ওষুধ শিল্প যে কোনও পরিস্থিতির মোকাবিলায় দৃঢ়।
শ্রী গৌড়া আরও বলেন, আমাদের ওষুধ তৈরির মূল উপকরণ আমদানি নির্ভরতা কমানোর প্রয়োজন আছে। সেই জন্য ভারতকে এই উপকরণ তৈরিতে স্বনির্ভর হতে হবে। তিনি বলেন, ওষুধ প্রস্তুতকারী সংস্থাগুলিকে এই পরিস্থিতি থেকে শিক্ষা নিয়ে মূল উপকরণগুলির উৎপাদন ক্ষমতা বাড়াতে পদক্ষেপ নিতে হবে।
কেন্দ্রীয় মন্ত্রী বলেন, ওষুধ শিল্পের সম্ভাবনা প্রচুর। জনসংখ্যা বৃদ্ধি, সমৃদ্ধি এবং স্বাস্থ্য সচেতনতা বৃদ্ধি ওষুধ শিল্প ক্ষেত্রে লগ্নি টানতে উৎসাহ দেয়। এই সুযোগ যদি ঠিক মতো নেওয়া যায়, তা হলে ২০২৫ সালের মধ্যে ভারতের ওষুধ শিল্পের বাজার ১০ হাজার কোটি ডলার ছাড়াতে পারে। পাশাপাশি, চিকিৎসা সরঞ্জাম শিল্প ২০২৫ – এর মধ্যে পৌঁছতে পারে ৫ হাজার কোটি ডলারে। সরকার ড্রাগ পার্ক এবং মেডিকেল ডিভাইস পার্কের উন্নয়নে কর্মসূচি গ্রহণ করেছে, যাতে কেন্দ্রীয় সরকার অনুদান হিসাবে বিশাল অঙ্কের টাকা দেবে রাজ্য সরকারগুলিকে। এর থেকে এই পার্কে কমন ফেসিলিটি সেন্টার তৈরি হবে। গুজরাট, অন্ধ্রপ্রদেশ, তেলেঙ্গানা, তামিলনাডু এবং হিমাচল প্রদেশের মতো রাজ্যগুলির দেওয়া বেশ কিছু প্রস্তাব দপ্তরের বিবেচনাধীন।
উন্নয়নশীল দেশে যেখানে জনগণের একটা বড় অংশ দরিদ্র এবং যেখানে আয়ের পাশাপাশি চিকিৎসা খরচ বেশ বেশি, সেখানে সমাজের প্রধান উদ্বেগের বিষয় ওষুধের প্রাপ্যতা। তবে, সন্দেহের কারণ নেই যে, দেশের ওষুধ শিল্প এই বিষয়টিতে নজর দিয়ে উৎপাদন করছে এবং দেশে ও বিদেশে সরবরাহ করছে। তবে এখনও এই বিষয়ে অনেক কিছু করার আছে।
শ্রী গৌড়া বলেন, সঠিক গুণমানসম্পন্ন জেনেরিক ওষুধ যাতে সহজে পাওয়া যায়, তার জন্য ভারত সরকার প্রধানমন্ত্রী শ্রী নরেন্দ্র মোদীর ভাবনা মতো প্রধানমন্ত্রী ভারতীয় জনঔষধি পরিযোজনা রূপায়ণ করছে, যাতে সাধারণ মানুষ, বিশেষ করে দরিদ্র ও পিছিয়ে পড়া মানুষ সুলভে সহজে ওষুধ পান। জেনেরিক ওষুধগুলি নির্দিষ্ট জনঔষধি দোকানে অন্তত ৫০ শতাংশ কম দামে আবার কোনও কোনও ক্ষেত্রে ৯০ শতাংশের কম দামে বিক্রি হয়। এতে মানুষের মধ্যে সাড়া পড়েছে উল্লেখযোগ্যভাবে। কেন্দ্রীয় মন্ত্রী ওষুধ কোম্পানিগুলিকে গবেষণার ওপর জোর দিতে বলেন এবং নতুন নতুন ওষুধ কম দামে বাজারে ছাড়তে বলেন।
SDG/AP/SB
(Visitor Counter : 72